Djokovic wens spelers, toernooi beste toe | Maroela Media
Novak Djokovic het sy beste wense gestuur aan die spelers, beamptes, vrywilligers en toeskouers by die Australiese Ope.
Dít volg op die hofbeslissing dat hy die land moet verlaat nadat sy visum gekanselleer is.
Hy het 11 dae lank baklei om in die land te bly en in die eerste Grand Slam-toernooi van die jaar te speel. Hy het aanvanklik 'n hofoorwinning behaal en het selfs op die bane van die toernooi in Melbourne geoefen, voordat Alex Hawke, die minister van immigrasie, weer sy visum herroep het.
"Ek sal nou die tyd benut om te rus en te herstel voordat ek enige verdere kommentaar sal lewer."
Djokovic sou probeer om die titel vir die tiende keer te wen. Hy is in 'n stryd met Rafael Nadal en Roger Federer gewikkel om hul 21ste Grand Slam-titel te verower.
"Dit laat my ongemaklik voel dat die fokus die afgelope weke op my was en ek hoop ons kan almal nou al die aandag vestig op die spel en toernooi waarvoor ek lief is.
"Laastens wil ek ook my familie, vriende, span, ondersteuners, aanhangers en landgenote bedank vir julle volgehoue steun. Julle was almal vir my 'n bron van krag."
Nadal staan nou eerste die kans om die 21ste Grand Slam-titel agter sy naam te skryf, want nóg Djokovic nóg Federer speel in Melbourne. Die Switserse ster sukkel steeds met 'n besering.
Nadal sal egter verskeie van die nuwe sterre moet klop as hy die mylpaal eerste wil bereik.
Ek haal my hoed af vir hierdie man,hy is n vooorbeeld vir elke anti-jabber ter wereld.Die Australiese ope gaan net n klug wees na die hof se beslissing.
As jy jou nie by die reëls wil hou nie, moet jy die vrugte pluk. Geen simpatie hier nie
Uiteindelik 'n sport man met rugraat wat staan vir iets waarin hy glo. En wat nie wil inval by wat die wereld op hom wil afdwing nie. Australie is 'n spikkel op die aardbol Novak, in enige ander land sal jy verwelkom word. Alle voorspoed met jou loopbaan en mag jy net van krag tot krag gaan.
Novak het nooit enigeen afgeraai om die inenting te vat nie. Die Serwiese president het alles gesê wat nodig is, stem met elke woord saam. Hulle het hulself meer as vir Novak verneder in die onbeholpe klugspel wat tien dae voortgeploeter het. Novak weet nadese ook presies wie sy vriende is. Die dokter, Ivan Cetojevic, by wie Novak 11 jaar gelede aangeklop het om hulp vir allergieë, kwinte en kwale, sê dis nie vir hom vreemd dat die no. 1 tennisspeler huiwerig is om met sy supergesonde liggaam te dobbel na jare se nougesette dieët en harde werk nie. Sterkte,… Lees meer »
So buig maar net met armpie uit en jy is in? Doen net wat ons sê en alles is reg. As mense so lief is vir regulasies moet daar dan nie gekla word oor onteiening ens nie, want dis mos reels.